
DR.30.03.2017                                                        13                   

 

(b) komitmen kementerian dalam menyediakan prasarana terbaik 
bagi menaik taraf semua tadika KEMAS yang lama dan uzur 
di Kota Samarahan. 

Timbalan Menteri Kemajuan Luar Bandar dan Wilayah [Datuk Alexander 
Nanta Linggi]: Terima kasih Tuan Yang di-Pertua. Tuan Yang di-Pertua, untuk 
menjawab Yang Berhormat Kota Samarahan, GIATMARA menyediakan peluang kepada 
anak muda bumiputera mengikuti latihan kemahiran teknikal dan vokasional di 231 
GIATMARA seluruh negara. GIATMARA bukan sahaja melahirkan pelatih yang 
berkemahiran, memiliki sahsiah diri terpuji tetapi juga melahirkan pelatih yang mampu 
menjana pendapatan tinggi melalui bidang keusahawanan.  

Dari Rancangan Malaysia Kesembilan hingga Rancangan Malaysia Kesepuluh, 
GIATMARA telah melahirkan seramai 11,582 orang usahawan technopreneur daripada 
kalangan lepasan pelatih GIATMARA dalam pelbagai bidang melalui beberapa program 
keusahawanan yang dilaksanakan di GIATMARA seperti Latihan Menjana Pendapatan 
(LMP), Inkubator Usahawan Bergerak (Mobileprenur) dan Rintis Niaga. 

Pelatih-pelatih kemahiran di GIATMARA mempunyai tiga pilihan laluan kerjaya 
selepas latihan iaitu sama ada terus bekerja, menjadi usahawan atau melanjutkan 
pelajaran. GIATMARA sentiasa memantau dan melaksanakan kajian susulan kepada 
lepasan pelatih bagi memastikan keberkesanan program dan peningkatan pendapatan 
pelatih. Berdasarkan kajian yang dilaksanakan oleh Unit Perancangan Ekonomi bersama 
PricewaterhouseCoopers, pada tahun 2015 didapati pelatih mendapat pendapatan 
dengan purata RM1,440 sebulan.  

Kajian ini melibatkan semua pelatih yang mengikuti 635 kursus di seluruh 
negara pada tahun 2015. Manakala berdasarkan kajian penilaian outcome bagi Program 
Inkubator 2015 yang melibatkan 599 responden, didapati purata pendapatan pelatih yang 
menjadi usahawan adalah sebanyak RM3,500. Daripada aspek hala tuju pelatih selepas 
tamat pengajian, program kerjasama bersama IPMa seperti IKM dan KKTM dilaksanakan 
bagi membolehkan pelajar GIATMARA melanjutkan pelajaran di peringkat lebih tinggi 
dengan menawarkan tempat khas kepada lepasan pelatih GIATMARA.  

Dengan adanya pensijilan Sijil Kemahiran Malaysia (SKM) GIATMARA 
sehingga Tahap Tiga yang mana modul pembelajaran setaraf dengan keperluan industri 
semasa. Lepasan pelatih GIATMARA dapat menjana pendapatan sama taraf dengan 
mereka yang mengikuti pengajian tahap yang lebih tinggi.  

Tuan Yang di-Pertua, KEMAS sentiasa berusaha untuk mempertingkatkan 
kualiti prasarana di semua premis tabika dan taska bagi memastikan semua kanak-kanak 
yang mengikuti program pendidikan prasekolah di KEMAS dapat belajar dalam suasana 
yang selesa dan kondusif. Jumlah Tabika KEMAS di Sarawak berjumlah 1,540 buah 
kelas manakala di Kota Samarahan, kawasan Yang Berhormat terdapat 115 buah kelas.  

Pada tahun 2016 dan 2017, KEMAS telah menyediakan peruntukan mengurus 
dan pembangunan sebanyak RM2.08 juta untuk 40 buah projek baik pulih tabika di 
Sarawak termasuklah menaiktarafkan tabika di Kota Samarahan. KEMAS juga akan 
mempertimbangkan projek naik taraf di kawasan Kota Samarahan dalam Rancangan 
Malaysia Kesebelas di bawah Rolling Plan Ketiga yang akan datang selaras dengan 
Transformasi Luar Bandar KKLW. Sekian, terima kasih. 

Puan Rubiah binti Haji Wang [Kota Samarahan]: Terima kasih Tuan Yang di-
Pertua, terima kasih jawapan daripada Timbalan Menteri.  

■1120 

Soalan tambahan saya, mohon pihak Yang Berhormat Menteri ataupun 
kementerian menyatakan sasaran jaringan kerjasama antara GIATMARA dengan 
industri atau agensi kerajaan sepanjang 2017 dan apakah manfaat yang diperolehi oleh 
pelatih-pelatih menerusi jalinan kerjasama tersebut.  Terima kasih. 

 Datuk Alexander Nanta Linggi:   Ya, untuk menjawab soalan tambahan.  Tuan 
Yang di-Pertua, GIATMARA sedang melaksanakan kajian kehendak dan keperluan 
latihan kursus kemahiran di GIATMARA seluruh negeri Sarawak dengan 3 langkah, ya 
ataupun strategi utama. 

 Iaitu pertama mengadakan rasionalisasi dalam kursus-kursus yang ditawarkan 
di Sarawak. Yang kedua, pengumpulan data dan maklumat daripada kawasan 
pembangunan Koridor Sarawak iaitu SCORE, Sarawak Corridor of Renewable Energy 
dan Jabatan Latihan Pembangunan Negeri dan Kemahiran Negeri Sarawak dan yang 



(b) komitmen kementerian dalam menyediakan prasarana terbaik bagi menaik taraf semua tadika KEMAS yang lama dan uzur di Kota Samarahan. Timbalan Menteri Kemajuan Luar Bandar dan Wilayah [Datuk Alexander Nanta Linggi]: Terima kasih Tuan Yang di-Pertua. Tuan Yang di-Pertua, untuk menjawab Yang Berhormat Kota Samarahan, GIATMARA menyediakan peluang kepada anak muda bumiputera mengikuti latihan kemahiran teknikal dan vokasional di 231 GIATMARA seluruh negara. GIATMARA bukan sahaja melahirkan pelatih yang berkemahiran, memiliki sahsiah diri terpuji tetapi juga melahirkan pelatih yang mampu menjana pendapatan tinggi melalui bidang keusahawanan. Dari Rancangan Malaysia Kesembilan hingga Rancangan Malaysia Kesepuluh, GIATMARA telah melahirkan seramai 11,582 orang usahawan technopreneur daripada kalangan lepasan pelatih GIATMARA dalam pelbagai bidang melalui beberapa program keusahawanan yang dilaksanakan di GIATMARA seperti Latihan Menjana Pendapatan (LMP), Inkubator Usahawan Bergerak (Mobileprenur) dan Rintis Niaga. Pelatih-pelatih kemahiran di GIATMARA mempunyai tiga pilihan laluan kerjaya selepas latihan iaitu sama ada terus bekerja, menjadi usahawan atau melanjutkan pelajaran. GIATMARA sentiasa memantau dan melaksanakan kajian susulan kepada lepasan pelatih bagi memastikan keberkesanan program dan peningkatan pendapatan pelatih. Berdasarkan kajian yang dilaksanakan oleh Unit Perancangan Ekonomi bersama PricewaterhouseCoopers, pada tahun 2015 didapati pelatih mendapat pendapatan dengan purata RM1,440 sebulan. Kajian ini melibatkan semua pelatih yang mengikuti 635 kursus di seluruh negara pada tahun 2015. Manakala berdasarkan kajian penilaian outcome bagi Program Inkubator 2015 yang melibatkan 599 responden, didapati purata pendapatan pelatih yang menjadi usahawan adalah sebanyak RM3,500. Daripada aspek hala tuju pelatih selepas tamat pengajian, program kerjasama bersama IPMa seperti IKM dan KKTM dilaksanakan bagi membolehkan pelajar GIATMARA melanjutkan pelajaran di peringkat lebih tinggi dengan menawarkan tempat khas kepada lepasan pelatih GIATMARA. Dengan adanya pensijilan Sijil Kemahiran Malaysia (SKM) GIATMARA sehingga Tahap Tiga yang mana modul pembelajaran setaraf dengan keperluan industri semasa. Lepasan pelatih GIATMARA dapat menjana pendapatan sama taraf dengan mereka yang mengikuti pengajian tahap yang lebih tinggi. Tuan Yang di-Pertua, KEMAS sentiasa berusaha untuk mempertingkatkan kualiti prasarana di semua premis tabika dan taska bagi memastikan semua kanak-kanak yang mengikuti program pendidikan prasekolah di KEMAS dapat belajar dalam suasana yang selesa dan kondusif. Jumlah Tabika KEMAS di Sarawak berjumlah 1,540 buah kelas manakala di Kota Samarahan, kawasan Yang Berhormat terdapat 115 buah kelas. Pada tahun 2016 dan 2017, KEMAS telah menyediakan peruntukan mengurus dan pembangunan sebanyak RM2.08 juta untuk 40 buah projek baik pulih tabika di Sarawak termasuklah menaiktarafkan tabika di Kota Samarahan. KEMAS juga akan mempertimbangkan projek naik taraf di kawasan Kota Samarahan dalam Rancangan Malaysia Kesebelas di bawah Rolling Plan Ketiga yang akan datang selaras dengan Transformasi Luar Bandar KKLW. Sekian, terima kasih. Puan Rubiah binti Haji Wang [Kota Samarahan]: Terima kasih Tuan Yang di- Pertua, terima kasih jawapan daripada Timbalan Menteri. #1120. Soalan tambahan saya, mohon pihak Yang Berhormat Menteri ataupun kementerian menyatakan sasaran jaringan kerjasama antara GIATMARA dengan industri atau agensi kerajaan sepanjang 2017 dan apakah manfaat yang diperolehi oleh pelatih-pelatih menerusi jalinan kerjasama tersebut. Terima kasih. Datuk Alexander Nanta Linggi: Ya, untuk menjawab soalan tambahan. Tuan Yang di-Pertua, GIATMARA sedang melaksanakan kajian kehendak dan keperluan latihan kursus kemahiran di GIATMARA seluruh negeri Sarawak dengan 3 langkah, ya ataupun strategi utama. Iaitu pertama mengadakan rasionalisasi dalam kursus-kursus yang ditawarkan di Sarawak. Yang kedua, pengumpulan data dan maklumat daripada kawasan pembangunan Koridor Sarawak iaitu SCORE, Sarawak Corridor of Renewable Energy dan Jabatan Latihan Pembangunan Negeri dan Kemahiran Negeri Sarawak dan yang.